Document ID: 32013R0238

KOMISIJOS ĮGYVENDINIMO REGLAMENTAS (ES) Nr. 238/2013
2013 m. kovo 15 d.
kuriuo iš dalies keičiamos Įgyvendinimo reglamento (ES) Nr. 481/2012 nuostatos dėl aukštos kokybės galvijienos autentiškumo sertifikatų galiojimo
EUROPOS KOMISIJA,
atsižvelgdama į Sutartį dėl Europos Sąjungos veikimo,
atsižvelgdama į 2007 m. spalio 22 d. Tarybos reglamentą (EB) Nr. 1234/2007, nustatantį bendrą žemės ūkio rinkų organizavimą ir konkrečias tam tikriems žemės ūkio produktams taikomas nuostatas (Bendrą bendro žemės ūkio rinkų organizavimo reglamentą) (1), ypač į jo 144 straipsnio 1 dalį ir 148 straipsnį kartu su 4 straipsniu,
kadangi:
(1)
2012 m. birželio 7 d. Komisijos įgyvendinimo reglamentu (ES) Nr. 481/2012, kuriuo nustatomos aukštos kokybės galvijienos tarifinių kvotų administravimo taisyklės (2), kvotų, kurias leista naudoti Tarybos reglamentu (EB) Nr. 617/2009 (3), administravimo metodas pakeistas iš vienalaikio nagrinėjimo metodo į administravimo pagal principą „pirmas atėjęs - aptarnautas pirmas“ metodą. Kadangi taikant minėtos kvotos administravimo pagal principą „pirmas atėjęs - aptarnautas pirmas“ metodą nebėra kiekvienais importo metais iki birželio 30 d. galiojančių importo licencijų, reikėtų atsisakyti autentiškumo sertifikatų galiojimo termino, kuris yra birželio 30 d. Vietoj šio termino turėtų būti įvestas nuo tų sertifikatų išdavimo datos skaičiuojamas trijų mėnesių terminas, suderintas su kitomis aukštos kokybės galvijienos tarifinėmis kvotomis;
(2)
siekiant aiškumo, pagal Įgyvendinimo reglamento (ES) Nr. 481/2012 II priede nustatytą atitinkamą lengvatinę tarifinę kvotą importuojamų prekių reikalavimuose būtina nurodyti galvijus, kuriems taikoma Sąjungos skerdenų klasifikacija ir todėl jie yra tinkami „aukštos kokybės galvijienai“ gaminti;
(3)
todėl Įgyvendinimo reglamentas (ES) Nr. 481/2012 turėtų būti atitinkamai iš dalies pakeistas;
(4)
siekiant teisinio aiškumo, naujas autentiškumo sertifikatų galiojimo terminas neturėtų būti taikomas autentiškumo sertifikatams, išduotiems iki šio reglamento įsigaliojimo dienos;
(5)
šiame reglamente numatytos priemonės atitinka Bendro žemės ūkio rinkų organizavimo vadybos komiteto nuomonę,
PRIĖMĖ ŠĮ REGLAMENTĄ:
1 straipsnis
Įgyvendinimo reglamentas (ES) Nr. 481/2012 iš dalies keičiamas taip:
1)
3 straipsnio 7 dalis pakeičiama taip:
„7. Autentiškumo sertifikatas galioja tris mėnesius po jo išdavimo dienos.“
2)
II priedo 1 išnaša pakeičiama taip:
„1)
Taikant šiuos reikalavimus laikoma, kad telyčios ir veršiai yra galvijai, kaip apibrėžta Reglamento (EB) Nr. 1234/2007 III priedo IV dalies 1 punkte, atitinkamai priskiriami E ir C kategorijoms, kaip apibrėžta minėto reglamento V priedo A dalyje.“
2 straipsnis
Šis reglamentas įsigalioja trečią dieną po jo paskelbimo Europos Sąjungos oficialiajame leidinyje.
Reglamentas taikomas nuo jo įsigaliojimo datos išduodamiems autentiškumo sertifikatams.
Šis reglamentas yra privalomas visas ir tiesiogiai taikomas visose valstybėse narėse.
Priimta Briuselyje 2013 m. kovo 15 d.

Labels: 3
17